Odense Adresse-Contoirs Efterretninger, 1829-10-08
Da det ved flere Leiligheder har været angivet, at der i forskjellige Egne i Sorøe og Holbeks Amter herskede farlige smitsomme Sogdomme, som bortrev mange Mennesker, og det navnligen i et offentligt Blad har været anmeldt, at der i Egnen af Grevskabet Holsteinborg var et saa betydeligt Antal Syge, at Lægerne ei kunde overkomme deres Behandling, og at Høsten ei kunde fremmes af Mangel paa Mennesker, har Kancelliet fra Amtmændene over forbemeldte Amter indhentet Oplysning om, hvorvidt det forholdt sig som angivet. Den indkomne Erklæring fra Amtmanden over Sorøe Amt indeholder, at der vel paa flere Steder i Amtet i Aar ligesom i Fjor har hersket og tildeels endnu hersker ualmindelig megen Sygdom, men at den kun paa et Par Steder har viist sig smitsom, og altsaa og kun her har kunnet og burdet behandles for offentlig Regning. Hvad Sygdommen i Egnen af Holsteinborg angaaer, da er der i Tidsrummet fra 1 Aug. til 8 Septbr. i de Grevskabets Politiejurisdiktion underlagte 8 Sogne indtruffet i Alt 38 Dødsfald, og i Marvede Sogn 1; men kun 13 af de Afdøde have liidt af galdeagtige nerveuse Tilfælde og Flere af dem have været gamle Folk (3 endog over 80 Aar), der i længere Tid have været svagelige, ikke heller kan Sygdommen, antages at være farlig smitsom, da kun enkelte Steder, tvende Personer ere døde i samme Huus. Sygdommen har iøvrigt aldeles ikke lagt hindring i Veien for Høstens Tilendebringelse hos Bønderne, og at den staaer tilbage hos Enkelte udenfor Bondestanden har, efter Erklæringen, sin Grund i at Man har saaet meget sildigt. J Holbek Amt hersker der for Tiden ikke eller har i Aar hersket nogen smitsom Sygdom af særdeles Betydenhed, da de paa forskjellige Steder i de sidste Maaneder udbrudte smitsomme Sygdomme kun have angrebet faa Personer paa hvert Sted og intet Sogn over 10. Disse Sygdomme have været Nervefeber, Galdefeber og i enkelte Byer Forraadnelsesfeber; men naar undtages, at i denne sidste Bye i nogle faa Dage 4 Personer bortdøde i den Gaard, hvor Sygdommen herskede, ere kun paa enkelte af de øvrige Steder 1 a 2 Personer bortdøde, og hvilket i Almindelighed tilskrives at Lægen for sildig har været kaldet. Den 8 Septbr. sidstl. var Sygdommen enten aldeles hævet eller i betydelig Aftagende. Jmidlertid finder der særdeles megen Sygelighed Sted overalt i Amtet, ligesom og Mortaliteten er større end i de foregaaende Aar; men da den saaledes herskende Sygdom er Koldfeber, der, formedelst Patienternes ufornuftige Forhold i Henseende til Diæten under Sygdommen og Almuens Utilbøielighed til at bruge Medikammenter, lettelig faae en meere ondartet Natur, hvorimod Sygdommen aldeles ikke er contagiøs, men allene fremkaldet ved det vaade og kolde Veir i Forbindelse med Almuens Mangel paa Omhyggelighed for deres Helbreds Vedligeholdelse, saa er der ikke Anledning til fra det Offentliges Side at træffe videre Foranstaltninger. Dog har Amtmanden ladet udgaae en almindelig Bekjendtgjørelse om de Forholdsregler og Medikamenter, der kunne afbenyttes deels til de Syges Helbredelse og deels som et Præservativ imod Sygdommen. Det er desuden en Selvfølge, at de Syg saavel i Holbeks som i Sorøe Amter, hvis Kaar ere saadanne, at de i selv kunne udrede de med deres Kuur og Pleie forbundne Udgifter, blive tagne under Kuur for vedkommende Fattigvæsens Regning.